УКАЗАНИЯ ЗА ПРЕДСТАВЯНЕ НА КОНКУРСЕН ПРОЕКТ 
ЗА ФИНАНСИРАНЕ ОТ СРЕДСТВАТА ОТПУСНАТИ ЦЕЛЕВО 
ОТ ДЪРЖАВНИЯ БЮДЖЕТ ЗА ПРИСЪЩАТА НА НХА
ХУДОЖЕСТВЕНОТВОРЧЕСКА И НАУЧНА ДЕЙНОСТ


I. Програмата за научната или художественотворческата дейност в НХА обхваща приоритетни проекти за инициативи с общоакадемични стойности, насочени към развитие и изследване на изобразителното изкуство, както следва:
– преподавателски и студентски изложби;
– научни изследвания;
– научни конференции;
– летни академии;
– съвместни проекти между специалности, катедри и факултети в НХА;
– съвместни проекти с други висши училища в България и в чужбина;
– работни ателиета (workshops), с възможност за покани на преподаватели от – чуждестранни висши училища;
– издателска дейност свързана с художественотворческата и научна дейност на академичния състав – монографии, сборници от научни конференции, академичен годишник, информационни материали и др.;
– проекти, свързани с академичните звена – библиотека и музей; 
– проекти за проучване на качеството на обучение.

II. Материално осигуряване на проектите:
– за подобряване на материалната база в НХА, свързана с реализацията на проектите;
– за създаване на база данни (съвременни електронни носители) с учебна и художественотворческа цел;
– за провеждане на социологически проучвания за осигуряване качеството на обучението в НХА и публикуване на резултатите от тях;
– за публикуване резултатите от реализиране на проектите; 
– за хонорарни възнаграждения на участниците в проектите (да се прочете внимателно НАРЕДБАТА за съотношението на хонорарите, както и по всички други въпроси).

III. Критериите за оценяване на проектите в областта на научната или художественотворческата дейност да отговарят на определените приоритети в НХА. Проектите трябва да имат ясна мотивировка по отношение на учебната, творческата и научната дейност. Те трябва да допринасят за повишаване на качеството на преподаване и самоподготовката на студентите, докторантите, и специализантите, както и да стимулират творческия им подход и енергия. Важен критерий за оценяване е възможността за развитие в перспектива на конкретния проект и създаване на дългосрочна творческа и изследователска дейност в НХА.

А. Основни показатели за класиране на проектите:
Степен на полезност за студентите, докторантите и специализантите;
Възможност за творческо израстване на преподавателския състав;

Утвърждаване на академичното значение и влияние на НХА върху художествения и социален живот;
Утвърждаване мястото на НХА в национален и международен контекст. 

Б. Съдържание на проекта:
– Наимнование на проекта;
– Ръководител на проекта;
– Вид (индивидуален, катедрен, общоакадемичен);
– Времетраене (едногодишен, двугодишен, тригодишен);
– Срокове на проекта и отделните дейности;
– Цел, мотивация, очаквани резултати; 
– Описание на проекта:
6.1. Съдържание;
6.2. Екип на проекта;
– От НХА – студенти, докторанти, млади учени, хабилитирани преподаватели
– От външни научни ораганизации
– От чужбина;
– Други
6.3 Партньори;
6.4 Финансова част (подробна план-сметка):
– организиране на изложби, конференции, творчески работилници, конкурси (транспорт, каталог, награден фонд, материали, командировъчни (не се препоръчват, освен при обоснована необходимост) – брой дневни, квартирни, пътни) – за всички дейности се посочват сумите; 
– печтни издания (автор; съставител; предпечат; коректор; редактор; превод; език на който ще излезе изданието от печат; формат, хартия, брой страници, вид корици, подвързване, цветност, тираж, и др. );
– хонорари (при крайна необходимост и предимно за външни лица със специфични дейности);
6.5 Евентуални спонсори;
7. Очаквани резултати;
8. Обща сума, искана от бюджета за годината (при двугодишени тригодишен проект и прогнозна сума за следващите години).


ЗАБЕЛЕЖКА: Проектите, които включват печатни издания е препоръчително да бъдат двугодишни, заради подготовката им и организацията по отпечатването. Проектите за печатни издания се представят в ОКОНЧАТЕЛЕН ВИД като текстово и илюстративно съдържание, готови за дизайн и предпечат (с изключение на рекламните и информационни издания, следващи и отразявящи събития и проекти.


Представяне на проект за издание:
а. Текстова част:
– език/езици, на който/които ще се отпечата текстът;
– форматиране на текста с 1800 знака на страница;
– бележките под линия и използваната литература да са по изискванията за дисертациите;
– разпечатка;
	
б. Илюстративна част:
– Илюстрации с качество за печат, черно-бели и цветни, на диск.

в. Финансова част:
– описание на формат; хартия; брой страници; вид корици; подвързване; цветност; тираж.
– прогнозна сума за печат
